langs: gl gl gl gl ca gl en gl pt gl gl gl gl gl gl gl gl gl gl gl it nl gl gl es it gl gl gl gl gl gl gl gl gl gl gl it nl gl gl es gl gl gl gl gl gl gl gl gl it nl gl gl es gl gl gl gl gl gl it nl gl gl es es gl gl gl gl gl it nl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Setembro 2017 – A Nosa Voz
Vida e actualidade da Diocese de Lugo
A Catedral acolle a inauguración do Curso Pastoral da Diocese
O luns, 2 de outubro, ás 20 h na Catedral de Lugo iníciase oficialmente o Curso Pastoral 2017-18 cunha Eucaristía presidida polo Bispo Mons. Alfonso Carrasco. Participarán membros de organismos, asociacións, movementos, catequistas, profesores de Relixión da Diocese…
As principais liñas da acción pastoral da Diocese para este curso son as seguintes:
1.- Comunidades como verdadeiras escolas de fe. É necesaria a presenza próxima do fiel cristián, do Pobo de Deus como realidade perceptible, experimentable nas nosas comunidades, coas súas tradicións, iniciativas e celebracións, para que exista unha verdadeira escola na que se cultive a fe.
2.- Prioridade da catequese. Sen dúbida un instrumento fundamental para a educación na fe e parte principal da actividade pastoral.
3.- Continuar a reorganización pastoral da Diocese. Vontade de axeitar as nosas estruturas para que sirvan mellor á tarefa da evanxelización. O anuncio do Evanxeo pasa pola constitución de lugares de referencia, vivos, próximos, en que estean presentes os trazos esenciais da fe: a palabra e os sacramentos, a unidade e a caridade. Iso non diminuirá o valor das parroquias máis pequenas, ás que se continuará coidando como parte de nosa propia identidade.
4.- Valorar, apoiar e aproveitar os privilexios da nosa Catedral (Indulxencia plenaria permanente e perpetua) e de O Corpiño (Ano Xubilar Mariano).
Categorías Catedral, DioceseEtiquetas Inauguración de cursoDeixa un comentario
Seminario Diocesano: apertura solemne do Curso Académico
O domingo 1 de outubro terá lugar a solemne apertura do Curso Académico 2017-2018, do Seminario Diocesano, o Instituto Teolóxico Lucense e o Instituto Superior de Ciencias Relixiosas San Dámaso.
Ás 17:00 h. na Capela Maior do Seminario hai unha Eucaristía Votiva do Espírito Santo, presidida polo Sr. Bispo da Diocese, Mons. Alfonso Carrasco Rouco.
Ás 18:00 h na Aula Magna comezará o acto académico:
Lectura da Memoria do Curso 2016-2017 por parte da Secretaria do Seminario Diocesano, Montserrat López Vázquez
Apertura do Curso polo Sr. Bispo
Lección inaugural: «1517-2017. Del conflicto a la comunión», por D. Benito Méndez Fernández, Profesor Titular de Cátedra no Instituto Teolóxico Compostelán. Docente de Teodicea, Eclesioloxía Fundamental e Sistemática, e Cursos do Bienio. Profesor extraordinario de Eclesioloxía no Instituto Teolóxico Lucense.
Máis de 40 seminaristas cursarán no Seminario Menor os diversos cursos da ESO e do BAC, nas súas diversas modalidades. Deles, 25 alumnos son residentes internos no Seminario, e o resto mediopensionistas. Como novidade, este ano o Seminario Menor estrea a xornada única, distribuíndo en horario só de mañá as clases e dedicando as tardes ao estudo, á formación espiritual, ao deporte e a outras actividades extraescolares.
No Seminario Maior vivirán este curso catro seminaristas, que estudan o Bacharelato/Grao de Estudos Eclesiásticos no Instituto Teolóxico Lucense (ITL), afiliado á Facultade de Teoloxía da Universidade Eclesiástica San Dámaso. Ditos estudos están dispoñibles para que se matricule calquera persoa interesada nunha formación filosófico-teolóxica de nivel universitario. Un quinto seminarista, xa diácono, amplía estudos en Madrid e colabora na parroquia da Milagrosa as fins de semana durante a súa etapa pastoral. A eles súmanse como alumnos do ITL, os seminaristas do Seminario Misioneiro Redemptoris Mater (pertencente ao Camiño Neocatecumenal), erixido na Diocese de Lugo. Foron cinco seminaristas no último curso e espéranse novas incorporacións para o presente.
No Instituto Superior de Ciencias Relixiosa San Dámaso estudan, ben todos aqueles interesados na titulación de Bacharelato/Grao en Ciencias Relixiosas (que capacita, entre outras cousas, para a docencia do Ensino Relixioso Escolar ESO/BAC), ben aqueloutros que, coa titulación de Grao en educación infantil ou primaria desexan optar a ser docentes de Ensino Relixioso neses niveis. Ao ser un centro a distancia, acolle alumnos en formación nestes dous ámbitos de todas as zonas da comunidade autónoma.
Por outra banda, no edificio do Seminario Diocesano, que se abre o domingo ao longo do curso, teñen lugar moitos eventos de interese diocesano, como retiros, cursos de formación, convivencias… así como colaboracións diversas con outras realidades. Como mostra, desde fai uns meses o Seminario é o lugar de ensaio da Banda Filarmónica de Lugo, e das súas novas iniciativas: a banda infantil e o coro infantil. O edificio nobre do Seminario segue ofrecendo, na súa segunda planta, o servizo de Casa Sacerdotal para os sacerdotes da Diocese que desexan residir nela.
Categorías SeminarioEtiquetas apertura cursoDeixa un comentario
Xubileu no Corpiño dos profesionais de servizo ao cidadán
28/09/201729/09/2017 por A Nosa Voz
O santuario da Benaventurada Virxe do Corpiño acolle o Xubileu dos profesionais de servizo ao cidadán.
A programación é a seguinte:
– Ás 11:00 h, Saída cara á igrexa parroquial de San Pedro de Losón para realizar desde alí ata o Santuario o Camiño dos pastorciños, os que o desexen (1km de distancia)
– Ás 11:35 h, coincidindo coa chegada dos peregrinos que realizan o Camiño dos pastorciños, o Rector do Santuario impartirá a Bendición a todos os Peregrinos e devotos na Carballeira do Santuario
– Ás 11:40 h, comezo da Peregrinación cara á Porta Santa (100 m)
– Ás 11:50 h, chegada á Porta Santa e entrada ao Santuario.
– Ás 12:00 h, Eucaristía por todas as persoas que desempeñan un labor profesional relacionado coa atención ao cidadán: bombeiros, empregados públicos, traballadores sociais…
Categorías DioceseEtiquetas CorpiñoDeixa un comentario
Mans Unidas presentou o material educativo para este curso
28/09/2017 por A Nosa Voz
A delegación de Mans Unidas de Lugo presentou 28 de setembro o material escolar gratuíto de infantil, primaria e secundaria elaborado para este curso 2017-18, co fin de traballar a Educación para o Desenvolvemento.
A partir dun calendario proponse ao alumnado de primaria e secundaria que cada mes desmonte un mito sobre a fame con actividades que teñen a súa vertente de cálculo, investigación e reflexión.
Para infantil a proposta é traballar distintos valores a partir de 3 contos, un deles en verso (“Caixa de botóns”), e outros materiais relacionados con cada historia.
No acto de Mans Unidas tamén se presentou a novena edición do festival de clipmetraxes, que este ano ten como lema “Cal é a túa receita para loitar contra a fame?”
Categorías DioceseEtiquetas Mans UnidasDeixa un comentario
“Compartindo a viaxe”: campaña de Cáritas en favor dos migrantes
27/09/2017 por A Nosa Voz
“Compartindo a viaxe”, é o nome da campaña global que Cáritas Internationalis emprende en favor dos migrantes do mundo en atención ao chamamento que en diversas ocasións fixo o papa Francisco en favor dos migrantes. Iníciase o 27 de setembro e durará ata setembro de 2019
É unha campaña de sensibilización pública que promove oportunidades e espazos para que se reúnan os migrantes e as comunidades e compartan historias e experiencias, co obxectivo de fortalecer vínculos entre os migrantes e as comunidades. Promóvese a visión dunha soa familia humana, mundial e unida.
Todo aquel que estea interesado pode unirse á campaña, especialmente persoas con experiencia na emigración, que poden ser invitadas a compartir a súa viaxe, xa sexan migrantes ou comunidades afectadas pola migración.
[Web oficial da campaña]
Categorías CáritasEtiquetas emigración, migraciónsDeixa un comentario
1 2 … 6 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


document_lang: gl

langs: gl gl gl gl ca gl en gl pt gl gl en gl gl gl gl gl gl gl gl gl gl gl gl it nl gl gl es gl gl gl gl gl gl gl gl gl gl gl gl it nl gl gl es es gl gl gl gl gl gl gl gl es gl gl en it nl gl gl es gl gl gl gl gl gl gl gl war gl it nl gl gl es gl gl gl gl gl gl gl gl gl gl gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
A praza de Santa María de Lugo acolle a Solemnidade do Corpus Christi
O domingo 3 de xuño, ás 11 h na praza de Santa María de Lugo, o Bispo da Diocese, Mons. Alfonso Carrasco, presidiu a Solemne Eucaristía de Corpus.
Centos de fieis asistiron a esta celebración, que en Lugo, a cidade do Sacramento, adquire especial relevancia pola permanente exposición do Santísimo no altar maior da súa Catedral de día e de noite, e por contar co privilexio da Indulxencia Plenaria, Cotiá e Perpetua.
Acompañaron a celebración o Orfeón Lucense, o grupo de cámara da Banda Filarmónica de Lugo e a coral Xeral-Calde.
Trala Eucaristía, as autoridades, movementos, asociacións, confrarías, representantes das parroquias, colectivos doutros países con presenza na nosa Diocese e fieis participaron na procesión de Corpus polas rúas da cidade. Tamén asistiron nenos de Primeira Comuñón.
Durante o percorrido o Grupo Tradicional Os Xílgaros de Lugo dirixido por Óscar Pérez e o grupo de baile tradicional de Espazo Artístico 10, dirixido por Xabier Iglesias, interpretaron danzas en Ofrenda ao Santísimo Sacramento ao longo do percorrido da procesión.
Palabras do Bispo de Lugo, Mons. Alfonso Carrasco Rouco, na homilía: “Na gran Festa do Corpus Christi profesamos solemne e públicamente a nosa fe. A fe dun pobo que camiña unido e que hoxe quere adorar e mostrar a súa alegría, quere confesar públicamente onde está a raíz da súa fe.
“O Santísimo que hoxe sae en procesión polas rúas, que é o misterio da nosa fe, está exposto permanentemente no centro do altar maior da Catedral, que é como dicir que está tamén en en centro da nosa intelixencia e do noso corazón, da nosa comprensión da vida.
“Deus quixo asumir a condición humana, facerse home con todas as consecuencias, transformando a súa carne e sangue en fonte de vida. Esquecer isto sería esquecelo todo. O Señor quíxonos ata morrer por nós e pola nosa salvación pero, ademais, tamén nos alimenta cada día o corazón. Libéranos a alma e a conciencia. A Eucaristía é a expresión do amor que todo o soporta e que non termina nunca. Nela o Señor renova a súa lei: amar ao próximo como El nos amou. E ese amor debe ser testemuñado no medio do mundo.
“Do interior do home saen todas as cousas. Quen renova o seu corazón, quen esperta a liberdade e a conciencia ao amor de Deus fai máis polo ben futuro da sociedade que calquera outro.
“Na festa de Corpus celebramos a alegría da constante presenza de Cristo na nosa vida. O amor é o único alimento que sostén ao home na historia. Este é un día para darlle grazas a Deus e para pedirlle que renove a nosa fe e ilumine os nosos corazóns para imitalo; para confiarlle o noso ben, os nosos seres queridos e o noso pobo”.
Categorías Bispo, DioceseEtiquetas CorpusDeixa un comentario
Pastoral do Bispo con motivo do Corpus
Un ano mais o ciclo da nosa liturxia convídanos a celebrar solemnemente a festa do Corpus Christi, que é tamén o Día Nacional da Caridade, e a recoñecer así con gratitude a Presenza real de Cristo nas nosas vidas.
Na Sagrada Forma, que neste día adoramos publicamente, faise presente o Señor Xesús como alimento da nosa condición de Fillos de Deus, que nos permite vivir na unidade con El e como irmáns entre nos. Festexamos así á luz do sol o misterio do que fala aquela veliña que está acendida todos os días ao lado do Sagrario nas nosas parroquias, a Presenza salvadora de Cristo baixo as especies de pan e de viño, como amor divino que ilumina e guía o noso diario vivir fraternal.
Neste Día estamos especialmente invitados a deixar que a caridade impregne e dea forma ás nosas relacións e a toda a nosa vida, nas familias e nas aldeas, vilas ou cidades. As nosas Cáritas -e todas as outras actividades caritativas das nosas parroquias- axúdannos a gardar viva en nós esta conciencia, a saber que Cristo está presente en cada irmán, e en primeiro lugar en quen máis necesita de nós, por ser pobre, perseguido ou refuxiado, por estar enfermo, por sentirse abandonado ou só, por ter problemas, ás veces causados polo propio pecado. Adorando ao Santísimo Sacramento, a entrega do Señor pola nosa salvación, teremos sempre certeza de que servir ás persoas que sofren é servir ao mesmo Cristo.
Podemos recordar a este respecto unhas palabras do Papa Paulo VI, de quen se vai recoñecer oficialmente a santidade o próximo 2 de outubro, pronunciadas na Santa Misa do 23 de agosto de 1968 no Congreso Eucarístico de Bogotá:
“Viñemos a Bogotá para render honra a Xesús no seu misterio eucarístico …, chegando tamén agora ata aquí para celebrar a presenza do Señor entre nós, no medio da Igrexa e do mundo, nas vosas persoas. Sodes vós un signo, unha imaxe, un misterio da presenza de Cristo. O sacramento da Eucaristía ofrécenos a súa escondida presenza, viva e real; vós sodes tamén un sacramento, é dicir, unha imaxe sagrada do Señor no mundo, un reflexo que representa e non esconde o seu rostro humano e divino. … Toda a tradición da Igrexa recoñece nos Pobres o Sacramento de Cristo, non certamente idéntico á realidade da Eucaristía, pero si en perfecta correspondencia analóxica e mística con ela. Polo demais Xesús mesmo díxonolo nunha páxina solemne do evanxeo… (Cf. Mt 25, 35 ss)”.
O lema das Cáritas Españolas para este Día Nacional da Caridade é, “O teu compromiso mellora o mundo”. Quere ser expresión daquela mesma caridade que todo o soporta e que non acaba nunca, coa que o Señor se entregou por nós e que nos comunica sempre na Eucaristía. Nela Xesús Sacramentado renova sempre o mandato de continuar a súa misión, ir a predicar a Boa Nova da Salvación con palabras e con feitos a todas as xentes, con especial atención aos máis pobres.
Na festividade de Corpus celebramos a alegría da constante presenza de Cristo na nosa historia, da súa cercanía agarimosa. Que este sexa un día para darlle as grazas, para pedirlle que renove a nosa fe e nos dea saber imitalo na vida, para confiarlle o noso ben, o dos nosos seres queridos e o do noso pobo.
Que neste día de Corpus o Señor bendiga a cada un, as nosas casas e familias!
Feliz festa do Corpus Christi!
Categorías BispoEtiquetas CorpusDeixa un comentario
Déixate mirar por Xesucristo
30/05/2018 por A Nosa Voz
Sen case decatarme, xa pasou o mes de maio. Alguén sabe como facer para que o tempo pase máis amodo?
Quen, seguramente, están moi ilusionados con que pase o tempo rápido e chegue xa o día de Corpus son os nenos da parroquia, que o domingo comulgarán por primeira vez. Non sei se eles son conscientes do que iso supón. Non sei se os veciños que preparan a festa dese día son conscientes de que todo se debe a que o noso Deus quixo estar entre nós na Eucaristía. Porque iso é a festa do Corpus Christi: honrar a presenza real de Xesucristo na Eucaristía.
Estamos ante un misterio grande, é verdade. As ideas poden ser cuestionadas, pero non así as experiencias. Tampouco é necesario desprenderse da razón cando nos poñemos ante Deus; xa que sería unha gran contradición, pois o mesmo Deus foi o que nos deu a razón e a intelixencia, tamén para que nos axudase a coñecelo. Cando nos poñemos ante Deus temos que facelo con moita confianza, pero para nada é contraria á razón. De Xesucristo podémonos fiar: é o amigo que nunca falla.
O día de Corpus, Xesucristo sae na Eucaristía polas rúas dos nosos pobos e cidades. O mesmo que, todos os días do ano, no silencio e nas moitas horas de soidade no Sagrario, fai de corazón para que o mundo teña vida, e vida abundante.
Quizais non ten moito sentido que este día saiamos a velo cando todo o ano o temos esquecido. Corremos o perigo de non saber recoñecelo. En calquera caso, na procesión do domingo de Corpus, fai a proba de mirar a Xesucristo e de deixarte mirar por el. Fálalle de ti e deixa que el che fale no mais fondo do teu ser. Non teñas medo do que Xesucristo poida dicirche ou pedir, pois será todo para o teu ben e nada que non poidas facer.
Se tes problemas de entendemento con el, fálalle unha vez desde a sinxeleza e a sinceridade, xa sabes que falando enténdese a xente.
Desde aquí tamén vos pido oracións polos nenos que celebran a Primeira Comuñón. Tamén polos seus pais e irmáns. Rezade para que neste día poidan atoparse con Xesucristo e non se quede todo en superficial capa de verniz que só brille ese día. Estes nenos non o van a ter doado. Lamento ser pesimista, pero non o van a ter fácil. Xa sei que me dirán que non lles vai faltar a axuda de Deus, pero tamén é verdade que a axuda de Deus adoita vir por medio das persoas que están ao noso carón: familia, profesores, amigos, veciños… Deus non falla, pero os seus mediadores si que podemos fallar.
Categorías DioceseEtiquetas CorpusDeixa un comentario
A celebración do Domingo de Corpus Christi en Lugo
19/06/2017 por A Nosa Voz
O Corpus Christi, festa da Eucaristía, alcanza en Lugo unha maior dimensión pola tradición secular de devoción eucarística desta comunidade de fieis e polo privilexio da exposición permanente do Santísimo Sacramento. O pobo de Lugo, desde os tempos do bispo mártir San Capito (século I d.C.), sempre destacou pola súa fe e a súa defensa do sacramento da Eucaristía, situándose contra a herexía priscilianista (que negaba a real presenza de Cristo nas especies consagradas) tanto en época de Santo Toribio (século V) como do rei suevo Teodomiro (século VI), data que numerosos documentos sitúan como inicio do privilexio da exposición permanente do Santísimo Sacramento.
A festa do Corpo de Cristo foi instituída en 1264 polo Papa Urbano IV coa bula Transiturus de Hoc Mundo destacando Santo Tomé de Aquino na elaboración do Oficio da celebración; un santo representado maxistralmente polo pincel de José Terán na cúpula da capela maior (século XVIII) e polo cincel de Francisco de Moure (século XVII) no coro alto da catedral de Lugo.
A tradicional Eucaristía celebrouse onte no marco inigualable da Praza de Santa María, lugar que, grazas á man de mestres como Fernando de Casas y Novoa (capela da Virxe dos Ollos Grandes) ou Gaspar de Arce (torre das campás) e ao corazón de bispos como Cayetano Gil Taboada (palacio episcopal) ou Pedro de Ribera (nártex entrada norte), é considerado como dos máis belos de Galicia. A Eucaristía estivo presidida por Mons. Alfonso Carrasco Rouco, un prelado de cuxa erudición é testemuña a súa obra en numerosas publicacións, como Scripta Teológica ou Compostellanum, e que mostra a súa implicación neste privilexio lucense que supón a constante exposición do Santísimo Sacramento, e na Eucaristía, no Cáliz e a Sagrada Forma do seu escudo episcopal.
A procesión do Corpus Christi ten unha profunda tradición desde que en 1447 o Papa Nicolás V levase por Roma a Hostia Santa. O itinerario en Lugo foi minguando co tempo, sendo, a comezos do século XVIII, o seu inicio na porta norte da catedral e o remate, tras pasar polas rúas San Pedro ou San Marcos, na fachada do Bo Xesús; xa en 1761, en tempos do bispo Francisco Izquierdo y Tavira, que tantas obras promoveu para o beneficio da cidade, transitaba por diante dos conventos de Santo Domingo e San Francisco, terminando de novo na fachada do Bo Xesús tras pasar pola fonte da Pinguela.
Xornais da provincia de Lugo a comezos do século XX, como Las Dos Regiones, mostran a magnificencia con que os veciños preparaban a festa: “Fermoso, por máis dun concepto, foi o golpe de vista que presentaba a cidade coa profusión de colgaduras e bandeiras nacionais en todas as casas particulares e edificios públicos, ofrecendo relixioso aspecto o repique de campás e os acordes melodiosos das nutridas banda municipal e militar” (xuño 1908). A música na festa segue presente, sendo hoxe executada polo Orfeón Lucense, a Banda Filarmónica de Lugo e a Coral Polifónica do Hospital Xeral-Calde.
Dáse un novo paso na secular tradición do Corpus Christi en Lugo, unha das festas que mellor reflicte a fe da nutrida comunidade cristiá desta cidade e onde a tradicional choiva de pétalos e música exterioriza o que moitos lucenses levan no seu propio corazón.
Categorías DioceseEtiquetas CorpusDeixa un comentario
A praza de Santa María de Lugo acolleu a celebración do Corpus Christi
19/06/2017 por A Nosa Voz
O domingo 18 de xuño, ás 11 h na praza de Santa María de Lugo, o Bispo da Diocese, Mons. Alfonso Carrasco, presidiu a Solemne Eucaristía de Corpus.
Centos de fieis asistiron a esta celebración, na cal a parte musical correu a cargo do Orfeón Lucense, a Banda Filarmónica de Lugo e a coral Xeral-Calde.
Trala Eucaristía, as autoridades, movementos, asociacións, confrarías, representantes das parroquias, colectivos doutros países con presenza na nosa Diocese e fieis participaron na procesión de Corpus polas rúas da cidade. Tamén asistiron nenos de Primeira Comuñón.
Durante o percorrido o Grupo Tradicional “Os Xílgaros de Lugo” dirixido por Óscar Pérez e o grupo de baile tradicional de “Espazo Artístico 10”, dirixido por Xabier Iglesias, interpretaron danzas en Ofrenda ao Santísimo Sacramento ao longo do percorrido da procesión.
Na súa homilía, o Bispo de Lugo, Mons. Alfonso Carrasco Rouco, recordou que “na festa do Corpus Christi profesamos solemne e publicamente a nosa fe naquel que é a pedra angular sobre a que se asenta toda a nosa vida. Nesta celebración contemplamos de modo particular quen é Xesús, o noso Señor, como é o seu amor e que fixo por nós, entregándonos real e plenamente o seu Corpo e o seu Sangue para que vivamos unidos a El e aos nosos irmáns.
“O día de Corpus recórdanos -proseguiu Mons. Carrasco- as realidades máis importantes da nosa fe. E en primeiro lugar o gran misterio da Encarnación; é dicir, que Deus queira asumir a condición humana, facerse home con todas as consecuencias, transformando a súa carne e sangue en fonte de vida”
Tivo palabras para recordar que este ano a catedral de Lugo recibiu de novo o grandísimo don da Indulxencia Plenaria cotiá e recordou que “non é posible ser voluntariamente causa de querelas e divisións, danar ao próximo ou ao irmán en nome das propias conveniencias ou permanecer no pecado. O don da Indulxencia recórdanos que o Sacramento da Eucaristía ten no máis íntimo un misterio de misericordia, un sacrificio cumprido polo Señor para o perdón dos pecados”.
Continuou a súa homilía manifestando que “a festa do Corpus Christi pídenos, como recorda reiteradamente o Papa Francisco, que non quedemos encerrados en nós mesmos, senón que saiamos e vaiamos alí onde están uns fillos de Deus e irmáns nosos que necesitan axuda, que sofren situacións inxustas”.
En referencia a que o Corpus é tamén a festa de Cáritas: “O lema de Cáritas deste ano: chamados a ser comunidade pídenos que en nós atopen acollida inmigrantes e refuxiados, por quen tamén se entregou o Noso Señor; que sexamos comunidade que contribúa a superar os obstáculos á fraternidade, persoais e sociais. Deus busca unir a toda a humanidade como a unha soa familia, na que o egoísmo non constrúa fronteiras nin afonde divisións, opostas ao Amor de Quen morreu para reunir ao pobo de Deus disperso.
“Cando miramos amorosamente e adoramos ao Santísimo Sacramento, cando nos alimentamos da Eucaristía, faise posible o milagre de realizar as tarefas da vida con caridade verdadeira, deixando atrás egoísmos e exclusións; faise posible abrir o corazón ao próximo, recibir ao que vén de lonxe, superar conflitos, tecer de novo os lazos da reconciliación e da unidade, nas familias e na sociedade.
Finalizou: “Hoxe celebramos solemnemente que El está connosco para sempre, todos os días ata o fin do mundo. Renovemos a nosa confianza no seu Amor e loemos sempre ao que pode facer de cada un de nós instrumento de paz e de ben. Feliz festa de Corpus Christi!”
Categorías BispoEtiquetas CorpusDeixa un comentario
1 2 … 5 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: es gl gl gl ca gl en gl pt gl gl pt gl gl en gl gl en en en gl gl en en en es gl gl it nl gl gl es gl gl gl id es gl gl es es es gl gl gl gl gl es gl gl it nl gl gl es en gl gl gl gl pl es es gl gl gl gl gl it nl gl gl es es gl gl gl gl es es es es en gl gl gl gl gl gl gl gl gl gl gl gl gl es it nl gl gl es es gl gl gl gl gl gl gl gl gl gl es en es gl es gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
A Asociación Xuvenil Ateibo, en colaboración coa Deputación Provincial de Lugo, organiza a IV Xornada de Contacontos o venres 14 de decembro ás 18:30 h na Sala Moza do Colexio salesiano Divina Pastora de Lugo (entrada polo recanto da rúa Camiño Real)
Teatro na igrexa O Bo Pastor, Lugo
Moisés Mato presenta en Lugo o seu proxecto “Cartografía de la desobediencia”. Será o venres 14 de decembro ás 20h na Parroquia O Bo Pastor. A través do humor e a ironía, Moisés Mato vai mostrando aquelas desobediencias que só o son en aparencia e aqueloutras que buscan realmente a xustiza e o amor. Moisés Mato interpreta a 20 personaxes distintos, moitos deles exemplos da aplicación da non violencia.
Festival solidario e exposición en San Francisco Xavier
A igrexa de San Francisco Xavier acolle o sábado 15 de decembro ás 5 da tarde un Festival solidario. Sortearase unha cesta en beneficio de Cáritas Parroquial.
Ese mesmo día comeza unha exposición de artesanía no salón parroquial de San Francisco Xavier. Estará aberta ata o domingo 16 e organízaa o Centro ocupacional de San Vicente de Paúl.
Categorías LugoEtiquetas festivalDeixa un comentario
As Corais de Lugo, convocadas polo Orfeón Xoán Montes, participan nos Concertos Solidarios “Polifonía por quilos”. As actuacións realizaranse nas distintas igrexas da cidade de Lugo e pídese a doazón duns quilos de alimentos, non perecedoiros, para que as propias parroquias repartan entre os máis necesitados.
–Schola Gregoriana Lucensis (Misa e Concerto)
–Cantar Delas e Solo Voces (Misa e Concerto, conxuntamente)
–Coral Xeral Calde e Coral Lugh (Misa e Concerto, conxuntamente)
Domingo 16/12/2018.- Parroquia A Milagrosa 12.30
–Coral Ecos do Miño Astelu (Misa)
–Coro San Antonio (Concerto)
Domingo 23/12/2018.- Parroquia San Lorenzo de Albeiros 12.00
–Coro da Asociación de Amigos do Camiño de Santiago (Misa e Concerto)
Categorías LugoEtiquetas concertoDeixa un comentario
04/05/2018 por A Nosa Voz
Concerto solidario de Mans Unidas
O domingo 6 de maio o Círculo das Artes de Lugo acolle o Concerto Solidario que organiza Mans Unidas. A partir das 20h actuarán:
– Escola Municipal de Música de Lugo, dirixida por Carlos Méndez Castro
– Nacho Samena, mago
– Orfeón Lucense, dirixido por Marcos Manuel Fernández Mosquera
Gala Solidaria en Melide
A Gala Solidaria será no Palacio de Congresos e Exposicións o venres 4 de maio e dende ás 16h haberá persoal para a recollida de alimentos
A Asociación da Hostalería Melide Móvese organiza por quinto ano consecutivo unha nova edición da Gala Solidaria na vila. No acto de presentación no Salón de Plenos do Concello de Melide estiveron presentes membros de Cáritas Parroquial de Melide, Dolores Rodríguez e Amparo Taboada.
O Combo Dominicano será a orquestra encargada de presentar a súa xira 2018 con moitas sorpresas xunto coa orquestra Garibaldi.
Dende Cáritas Parroquial din sentirse orgullosos de que en Melide se poñan en marcha iniciativas deste tipo, non só agora coa gala solidaria senón que son moitas as accións que se levan ao longo do ano para axudar a facerlles máis fácil a vida aos máis necesitados. “todos os alimentos serán aceptados, pero é preferible que sexan alimentos non perecedoiros como aceite, pasta, arroz ou azucre. Tamén se necesita leite ou alimentación infantil xa que nos últimos tempos é moi necesario para as familias de Melide e supón un gasto importante para as persoas con poucos recursos”.
O ano pasado, esta Gala Solidaria en Melide foi quen de recaudar 13 toneladas de alimentos e de reunir a máis de 3.000 persoas.
Categorías LugoEtiquetas concertoDeixa un comentario
Inmaculada Vázquez Fernández: Gracias, hijo: un mundo mejor es posible
13/04/2018 por A Nosa Voz
Acto de presentación do libro no Instituto Masculino (12/04/2018)
Do libro Gracias hijo: un mundo mejor es posible, poden destacarse uns eixes teolóxicos e unha gran riqueza de valores ético-morais.
Xa no primeiro poema: y tus brazos me acogieron
tu amor me envolvió
y la felicidad llenó
todos mis rincones de mi pequeño ser
Aquí está revelando un concepto de Deus manifestado no seu Fillo Xesucristo. Un Deus tenro, un Deus pai-nai, un Deus cercano, cariñoso, bondadoso.
Lendo o libro observaráse un gran eixe de relación materno-filial. Cun gran valor de xenerosidade, de amor, e todo realizado cunha gran alegría. Este estilo de vida e de plantexamento educativo vai repercutir no mociño Gerald, sendo ese rapaz cariñoso, bo, listo e responsable. Por isto, a nai Conchi-Inma descúbreo todo como o gran regalo que Deus lle deu.
Tamén cando fala da Tita Flori xorde a gran actitude de crenza e dunha vida máis alá da morte.
Outro gran eixe teolóxico é a gran dimensión comunitaria cos amigos-amigas e a familia propia, que sempre está moi valorada. Así, a gran actitude maternal de entrega de cara ao seu fillo Gerald, síguea disfrutando en cada momento da vida.
Outro eixe teolóxico é o acompañamento, o ánimo, o cariño, que xorde por todas as páxinas da obra. Sempre despois de calquera actuación do seu fillo a frase que sempre soa: ¡Muy bien, cariño, lo has hecho muy bien!
Outro gran valor ético-moral que descubrimos é que Conchi e Gerald loitan pola dignidade da súa gran familia de Filipinas. Conchi sempre cre que un mundo mellor é posible. Sobresae o valor de facer o ben, neste caso a tantos nenos e nenas.
Outro valor a destacar é compartir o tempo, a vida, nos distintos aspectos. Así atopámonos na primeira parte do libro coa descrición dun fermoso cadro que simboliza unha flor e no tallo vese unha frase: O esencial é invisible aos ollos, soio se pode ver co corazón.
Tamén descubrimos unha clara transmisión de valores ao seu fillo Gerald analizando as etapas do Camiño de Santiago, por exemplo baixando do Cebreiro a Triacastela e noutras etapas escoitamos varias veces ao seu fillo, «Mami, yo te ayudo. Dame la mano». É dicir, ofrécese sempre colaboración, descúbrese unha preocupación polos demais.
Dille a nai ó fillo: Qué belo é compartir, Gerald! Comparte sempre a túa vida, o que es, o que teñas. É o que che fará feliz.
Plantéxase unha educación austera, facéndolle ver a Gerald que o esforzo é necesario. E a constancia é a que nos fai conseguir o verdadeiramente importante nesta vida.
Unha gran conclusión que podemos sacar nesta obra é que o regalo máis grande que Deus puxo na vida de Conchi é Gerald. Di: para ser feliz só necesitas un puñado de persoas ás que amas e te aman, polas que farías calquera cousa e que farían calquera cousa por ti.
Tamén neste segundo libro o logotipo Mensaxeiros da Paz dalle un prestixio á obra dende a bondade do Padre Ángel.
Como conclusión final, dicir que nai e fillo saben que un mundo mellor é posible. Por isto remata a obra cos agradecementos ás diversas persoas que colaboran para facer posible isto.
Luis Manuel Rodríguez Pérez
Categorías LugoEtiquetas publicaciónDeixa un comentario
Presentación do libro “Gracias hijo: un mundo mejor es posible” de Inmaculada Vázquez
10/04/201810/04/2018 por A Nosa Voz
O xoves 12 de abril ás 20h no Salón de Actos do IES Lucus Agusti de Lugo preséntase o libro Gracias hijo: un mundo mejor es posible de Inmaculada Vázquez. A autora conta as vivencias da súa vida e do seu fillo Gerald, neno de orixe filipino adoptado en 2010. A súa nai incúlcalle valores de xustiza social, paz, solidariedade.
Acompaña ao libro un CD con obras musicais de agrupacións nas que toca Gerald:
4 cancións do coro infantil do Conservatorio de Música de Lugo
unha obra interpretada pola Banda infantil do mesmo Conservatorio
unha composición musical (Lvcvs) de Manuel María Veiga interpretada pola Banda Sons e Soños de Rábade, Begonte e Outeiro de Rei
nana do grupo Tango en Xaneiro
dous temas musicais interpretados por Gerald a clarinete e a piano.
Estes dous últimos temas poderán escoitarse en directo no acto de presentación do libro, que contará tamén coas seguintes intervencións:
Xosé Luís Vázquez Somoza, prologuista do libro
Luís Manuel Rodríguez Pérez, vicario de coordinación pastoral da Diocese
Este novo traballo vén da necesidade de Gerald e a súa nai de poder seguir colaborando cos centros de axuda á infancia en Filipinas, pois do primeiro libro Gracias hijo: Diario de una adopción esgotáronse as súas dúas edicións.
O libro pode adquirirse (15 €) nas librarías La Voz de la Verdad, Biblos e Alecrín en Lugo e Libraría Bande en Pobra de San Xulián.
Ao evento está invitado o Presidente de Mensajeros de la Paz, o Padre Angel, que desde a segunda edición do primeiro libro colabora coa escritora. Esta presentación faise no marco da celebración do 175 aniversario do Instituto Lucus Augusti.
No programa “El Espejo” pode escoitarse unha entrevista a Inmaculada Vázquez (a partir do minuto 7:45)
Categorías LugoEtiquetas publicaciónDeixa un comentario
1 2 … 15 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl gl es it nl gl gl gl gl gl gl gl gl gl gl it nl gl gl gl gl gl gl gl es gl it nl gl gl gl gl gl gl gl gl it nl gl gl es io gl gl gl gl gl gl gl es gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Decembro 2017 – A Nosa Voz
Vida e actualidade da Diocese de Lugo
1 de xaneiro, Xornada mundial da paz
A 51ª Xornada Mundial da Paz celébrase o 1 de xaneiro co lema: Migrantes e refuxiados: homes e mulleres que buscan a paz
O Papa Francisco quere lembrar aos máis de 250 millóns de migrantes no mundo, dos que 22 millóns e medio son refuxiados. Para atopar un lugar onde vivir en paz, moitos deles están dispostos a arriscar as súas vidas a través dunha viaxe que, na maioría dos casos, é longa e perigosa; están dispostos a soportar o cansazo e o sufrimento, a afrontar os arames e os muros que se alzan para afastalos do seu destino.
O Papa pide que con espírito de misericordia, abracemos a todos os que foxen da guerra e da fame.
Categorías IgrexaEtiquetas migracións, pazDeixa un comentario
O último día do 2017 tamén é cando se celebra, este ano, a festa da Sagrada Familia. Os bispos da subcomisión de Familia e Vida da Conferencia Episcopal publicaron un escrito no que desenvolven o lema A familia, fogar que acolle, acompaña e sanda. Entre outras cousas, din o seguinte:
“A experiencia de moitas persoas é que o primeiro lugar no que somos acompañados é a familia. Aquí atopa a súa raíz a vocación misionera da familia. As familias son invitadas por Deus a acompañar na fe e na vida aos que lles rodean, ofrecendo proximidade e alento dunha vida familiar transida da presenza viva de Xesús. Aínda que son moitas as familias que xa recoñeceron esta misión que Divos encoméndalles, aínda hai moitas máis que non descubriron esta fermosa vocación e misión de acompañar a outras familias.
“A familia, como Igrexa en miniatura, está chamada hoxe máis que nunca a ser pousada no que as persoas feridas poidan recuperar a saúde. Deste xeito o poder curativo e sanador de Jesús ha de chegar a moitas persoas feridas nos seus vínculos e relacións familiares.
Finalmente, os bispos piden “á Sagrada Familia que axude a todas as familias do mundo a ser lugar de encontro, de acompañamento, de sanación, nunha palabra, a facer presente o misterio do amor de Cristo na nosa experiencia cotiá”.
[Materiais para celebrar esta festa]
Categorías DioceseDeixa un comentario
28/12/2017 por A Nosa Voz
As Delegacións de Apostolado Segrar de Lugo e Santiago organizan durante este curso 2017-2018, varios exercicios espirituais para os interesados en profundizar nun mesmo e na dimensión espiritual da persoa. A comezos de decembro foron en Lugo e no inicio de xaneiro serán en Santiago: do 2 de xaneiro ás 5 da tarde ata o venres despois de xantar.
Cómpre levar Biblia, libreta e bolígrafo, ademais de roupa e útiles de aseo.
Para resolver dúbidas, reservar praza… WhatsApp 680.42.96.26 (Javier Porro).
Tamén no mes de xaneiro de 2018, do día 7 (pola noite) ao 12 (ao mediodía) os sacerdotes de Lugo teñen unha segunda ocasión para facer exercicios espirituais. Estarán dirixidos polo Delegado do clero da Diocese de Orihuela-Alacant, Agustín Sánchez Manzanares (imaxe esquerda).
Categorías IgrexaEtiquetas exercicios espirituaisDeixa un comentario
Xornada de Formación Permanente
26/12/201729/12/2017 por A Nosa Voz
Recollendo a invitación do Sr. Bispo na presentación do Plan Pastoral para priorizar a catequese o xoves 28 de decembro celebrouse a Xornada de Formación Permanente no Seminario en sesión de mañá.
O relator foi o delegado de catequese de Santiago D. Miguel López Varela, e tratou o tema: Unha parroquia que evanxeliza, é unha parroquia que inicia.
Catequistas e axentes de pastoral estaban invitados a este encontro que tivo lugar a partir das 11:00 h no Salón de actos do Seminario.
Categorías DioceseEtiquetas formaciónDeixa un comentario
26/12/2017 por A Nosa Voz
Na linguaxe común do Nadal falamos do “neno Deus”, e ata nos parece natural afirmar que “naceu Deus”. Pero cando de verdade queremos razoar a fe, xa que crer é razoable, é difícil imaxinarse o feito de que Deus quixese facerse home, habitar entre nós nunha época da historia, asumir chorar e ser aleitado nos peitos dunha nai mentres ensucia con toda naturalidade os cueiros. Un neno que, como afirman os Evanxeos, crecía en idade, sabedoría e bondade e que, malia todo iso, descobre progresivamente e cada vez con máis profundidade, que non é deste mundo.
A súa relación de amizade e de servizo aos máis pobres e a todos sen excepción, os seus milagres e a súa capacidade de liderado fronte aos poderosos do mundo, están fundamentados nas relacións de igualdade co seu Pai do ceo e co Espírito Santo defensor. Como é posible imaxinarse isto dun modo axeitado? A verdade é que á Igrexa nacente tamén lle custaba entender o Misterio. Ata o ano 451 no Concilio de Calcedonia (hoxe un barrio de Estambul) non se formulou con claridade que Xesucristo é “á vez verdadeiro Deus e verdadeiro home”. E este, Xesús, o Cristo, é o Deus da creación, da alianza e da proximidade que no misterio da ENCARNACIÓN (Nadal) radicalízase como creador en creación e solidarízase co máis débil para asumilo e salvalo.
Cando alguén descobre a este Deus ou é atopado por el, acontécelle o que a un peregrino sedento que inesperadamente albisca no camiño do deserto un oasis con auga, árbores e sombras no medio dunha verde pradeira. Pero Deus non é tanto un oasis que nós atopamos, senón O Vivente que xa nos atopou a nós facéndose excesivamente humano e o encontradizo como forasteiro nos camiños de Emaús. É tan respetuoso coas nosas liberdades que aluma o noso camiño aínda que non lle fagamos caso aos resplandores da súa verdade e que se dá a coñecer só a quen o míra, téndelle a man, quere recoller no seu colo, ábrelle a súa porta ou responde á súa constante chamada.
Este neno, fráxil, pobre, pequeño…, pode ser adorado (como os Reis Magos e os Pastores) ou rexeitado, ata buscado para aniquilalo, como o Herodes de entón ou os asasinos de inocentes de sempre.
Na súa face de descoñecido e inesperado inscríbense as esperanzas e desexos máis fondos dos humanos. Quen ten os ollos abertos á Verdade, á Beleza e á Bondade pode alcanzar a recoñecelo e sorprenderse de como sempre contara con el e o agardara pacientemente, aínda cando só agora, no medio de tantas luces navideñas, nunha tenue luz de intimidade, descubra en profundidade o que contiñan a espera e o anhelo previos.
Este Deus non está morto. Ata Nietzsche, o pensador, cantor da “morte de Deus” e do orgullo do home, preguntábase: “Está morto Deus? Que sucederá se me atopo cara a cara con el, eu que construín a miña vida na roca da incredulidade?” (F. Nietzsche, O Anticristo). Por iso prefiro terminar este artigo cunha fermosa frase de R. Tagore: “Cada neno que vén ao mundo dinos: -Deus aínda espera do home-?. Deus?: un neno! Velaí o misterio.
José Mario Vázquez Carballo
Vicario Xeral da Diocese
Categorías OpiniónEtiquetas NadalDeixa un comentario
1 2 … 5 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl es es gl gl gl gl en it nl gl gl es gl gl gl gl gl es gl gl gl gl gl gl gl gl es gl gl es it nl gl gl es gl gl gl gl gl it nl gl gl es gl gl gl es gl it nl gl gl es gl gl gl gl gl it nl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
Revisión da campaña de reestructuración parroquial
Neste proceso de revisión da campaña, as dificultades atopadas coincidiron básicamente na problemática de ter que desplazarse a unha parroquia cercana, ainda que esta diste só 1 km da propia. A pesar de todo, os fieis entenden perfectamente que é necesario facer estes cambios. Tamén é verdade que son casos cada vez máis frecuentes os fregreses que se dezprazan os domingos á misa a unha parroquia cercana, como de feito o están a facer cando van os funerais ou a outras misas de defuntos noutra parroquia distinta a súa.
Os sacerdotes expuxeron ante os fieis os novos plantexamentos recalcando que o sacerdote era a única presenta dinamizadora nas parroquias rurais cando noutros estamentos se abandonou o campo hai décadas. Recalcouse igualmente a necesidade de recuperar o sentido do domingo, o reunirse para celebrar a fe todos as semanas e non contentarse cunha Eucaristía cada quince días ou unha vez o mes. Neste senso sería boa a incorporación de laicos comprometidos que acompañasen a comunidades dirixindo a oración.
Finalizou a reunión recapitulando as ideas básicas da campaña e acordando dar os pasos necesarios para superar os problemas atopados. Todo isto pasa pola pastoral de conxunto, a maior relación entre os sacerdotes entre sí de destes cos laicos, buscando todos lavar a cabo o obxectivo común de evanxelización, de profundizar na fe e de manifestar públicamente o compromiso cristiano ante a sociedade.
Categorías DioceseEtiquetas campaña, estrutura, Parroquias, reestructuraciónDeixa un comentario
Ciclo de conferencias sobre as persoas que coidan a dependentes
O Centro de Orientación Familiar Diocesano, en colaboración co Concello de Lugo, organiza no Centro social Uxío Novoneyra ás 18h un ciclo de conferencias de especial interese para quen teña ao seu cargo persoas  dependentes. O programa é o seguinte:
O coidador na encrucillada: entre o amor, a rabia, o deber e a culpa
Relator: Martiño Rodríguez González. Psicólogo, Terapeuta Familiar e Director do COF Diocesano de Lugo
Orientacións sobre o aseo, a alimentación e o coidado da persoa dependente
Relatora: Sonia Abeledo Sánchez. Educadora Social, Auxiliar de Enfermaría e formadora en atención á discapacidade, terceira idade e saúde.
Coidar coidándose. Reflexións sobre a síndrome do coidador queimado, a comunicación e a autoestima
Relatora: Noemí Devesa Montouto. Psicóloga, Diplomada en Maxisterio e formadora en temas de dependencia.
A asistencia na vellez: a que recursos e apoios podo acceder?
Relator: Manuel Pérez Puente, Director do Centro de Día ABRITE
Reflexións sobre o Alzheimer e outras demencias, e coloquio aberto cun xeriatra experimentado
Relator: Manuel Melero Brezo, Médico especialista en xeriatría
Categorías LugoEtiquetas dependenciaDeixa un comentario
Peregrinación xuvenil ao santuario do Faro
28/05/2014 por A Nosa Voz
Os primeiros participantes veranse o venres 30 de maio ás 7 da tarde en Chantada, alí presentaranse e despois de cear irán a un concerto que está preparado por Pascua Xove; ao terminar vaise ao pavillón de deportes que será o aloxamento.
Ao día seguinte, sábado, tras o almorzo; haberá exposición dun tema (sentido da vida)e reunión por grupos; despois irase en bus até o lugar onde se comeza a camiñar cara ao Faro; alí haberá música, diversión, oración, confesións e ao finalizar a xornada a Misa presidida polo bispo Don Alfonso Carrasco Rouco.
Categorías DioceseEtiquetas peregrinaciónDeixa un comentario
Agradecemento de Cáritas diocesana de Lugo a institucións de iniciativa social
26/05/201428/05/2014 por A Nosa Voz
O 27 de maio ás 12 h nos locais de Cáritas diocesana de Lugo (avda. Américas, 93-97) o director de Cáritas, Ginés Plaza Fernández, fixo entrega da figura conmemorativa con motivo do 50 aniversario de Caritas Diocesana de Lugo a varias entidades de iniciativa social que colaboran ou colaboraron en favor das persoas máis desfavorecidas da Diocese.
As entidades son as seguintes: Cruz Vermella; Ateibo; Fundación Juan Soñador; Auxilia; Aspnais; Cogami; Asociación Down; Secretariado Xitano; ASFEM; Aliad Utreia; Asociación Dignidade; Fundación Meniños; Asociación de Promoción e Integración Xitana; Centro para o Desenvolvemento Rural Ancares; Asociación de Viúvas Julia Minguillón.
Categorías DioceseEtiquetas cáritas LugoDeixa un comentario
Terceira sesión do Curso de formación en matrimonio e familia
26/05/2014 por A Nosa Voz
O día 24 en Silleda tivo lugar a terceira sesión do Curso de formación en matrimonio e familia. A relatora principal foi Begoña Ruiz Pereda. Licenciada en Ciencias Relixiosas, Begoña Ruiz pertence á Fraternidad Seglar en el Corazón de Cristo e na Fundación Desarrollo y Persona  é responsable de Formación do proxecto educativo Aprendamos a amar. Begoña Ruiz ten interese en que a búsqueda de parella se faga con menos ansiedade e con máis liberdade.
No transcurso da súa intervención, referiuse a Adán e Eva e das leccións que se poden obter da súa vida:
“Ao descubrir a súa vocación ao amor, Adán ten a posibilidade de coñecer a Deus dunha maneira como antes non o coñecía. O home coñecía a Deus como creador (deu a vida), como lexislador (deulle a norma) pero non tiña unha intimidade forte no trato con Deus. Pero agora ao descubrir que o corpo sexuado chama á unidade da carne co outro e esta unidade non é simplemente algo físico senón que é espiritual, descúbrese como un don para o outro e viceversa. Descúbrese que Deus é a fonte de todo don, de todo amor.  Cando viven a súa vocación ao amor Adán e Eva, descobren que detrás da súa vida, detrás da súa vocación hai unha bendición de Deus. Por iso Deus fainos fecundos”.
Categorías IgrexaEtiquetas familiaDeixa un comentario
1 2 … 6 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl en pt gl gl ru gl gl gl pt en gl gl gl gl gl gl gl it nl gl gl gl gl gl gl gl gl gl gl gl gl gl es gl gl gl gl gl gl en it gl gl gl gl gl gl es gl gl gl it nl gl gl gl fr gl gl gl gl gl gl es gl it nl gl gl es gl gl gl gl gl gl gl es it nl gl gl es gl gl gl gl gl gl gl pt gl gl es es es gl gl gl gl gl gl gl es gl gl eo gl gl gl gl gl it nl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Pastoral da Saúde – A Nosa Voz
Vida e actualidade da Diocese de Lugo
XLI Cursiño Rexional de Pastoral da Saúde – Galicia
Neste ano 2019 a Comisión da Pastoral da Saúde, quixo destacar na Xornada Mundial do Enfermo o valor da gratuidade. É necesario facer unha reflexión na importancia do voluntariado e a necesidade de animar ás persoas nesa dirección.
O Papa Francisco lémbranos na súa mensaxe para a XXVII Xornada Mundial do Enfermo, celebrada o pasado 11 de febreiro, Nosa Sra. de Lourdes, que “a gratuidade humana é o fermento da acción dos voluntarios, que son tan importantes no sector sociosanitario e que viven de maneira elocuente a espiritualidade do Bo Samaritano”.
17:30 Visita guiada ao novo Hospital Álvaro Cunqueiro de Vigo (opcional)
19:00 Acollida na Residencia Maristas de Tui
20:00 Conferencia inaugural: “Propoñer o voluntariado aos mozos Modelo VIR” por Gerardo Dueñas, Psicólogo, Coordinador do Servizo de Asistencia Relixiosa Católica do Hospital Doutor Rodríguez Lafora
22:00 Compartir experiencias cunha actuación artística
09:00 Eucaristía na capela do Colexio Marista
10:30 Charla: “Acompañamento ao enfermo paliativo: experiencia médica e achega do voluntariado”. Dr. Álvaro Fdez Rial. Medicina Interna. HULA (Lugo).
12.30 Charla: “A enfermidade na Biblia. Do pecado á liberación.” Antonio Menduiña, párroco, Biblista e director do Institutos Teolóxicos de Vigo
16:00 Obradoiros: repartidos en 4 grupos de 25 (5 por Diocese). Ferramentas que nos axuden no noso servizo como voluntarios.
17:30 Peregrinación cara á Catedral
18:30 Visita guiada (opcional) á Catedral
Categorías IgrexaEtiquetas Pastoral da SaúdeDeixa un comentario
Cursiño de Pastoral da Saúde
En España, a Campaña do Enfermo, acollendo a invitación do recente Sínodo da Familia, centrarase no Acompañamento á familia na enfermidade. Pois, cando unha persoa enferma, enferma toda a familia. Con esta idea prepárase o XL Curso Rexional de Pastoral da Saúde de Galicia, en Lugo os días 21 e 22 de abril.
10:00 Acollida e entrega do material.
11:00 Oración inicial e presentación do Cursiño.
11:30 Conferencia a cargo de D. Jesús Martínez Carracedo, Ecónomo da Diocese de Tui-Vigo e Párroco do Sagrado Corazón de Vigo: “O acompañamento á familia na enfermidade”.
13:00 Conferencia a cargo de D. José María Hevia Álvarez, sacerdote e ex-Rector e ex-profesor do Seminario de Oviedo: “Acompañamento da familia na enfermidade á luz da Amoris Laetitiae”.
16:30 Conferencia a cargo de D. Franklin Fuentes, relixioso Camilo, Teólogo, Máster en Counselling e Máster en Intervención en Dó: “O coidado da familia e o enfermo na escritura”
18:30 Visita á Catedral de Lugo e Museo Diocesano
20:00 Oración na Catedral.
20:30 Regreso ao Hotel
22:00 Velada a cargo da Compañía de Teatro do Hospital de Lugo
10:00 Mesa redonda / Panel de experiencias de distintos ámbitos e realidades no acompañamento á familia na dor, na enfermidade e no sufrimento.
Manuel Regal, Delegado de Pastoral Rural de Mondoñedo- Ferrol e voluntario de Proxecto Home.
Ana María García Heras Martín, Secretaria do SIPS Galicia, Delegada de Pastoral da Saúde de Mondoñedo-Ferrol e Persoa Idónea no Hospital Arquitecto Marcide de Ferrol.
Sonia Abeledo Sánchez, Educadora Social, Auxiliar de enfermería no HULA e membro do Centro de Orientación Familiar Diocesano de Lugo.
Sor Julia del Barrio, Filla da Caridade do Centro de San Vicente de Paul.
José Miguel Vázquez López (Mercedario), Capelán do Hospital de Monforte
Mónica Yáñez Devesa, Secretaria Xeral de Cáritas Lugo.
13:00 Eucaristía dominical na Parroquia de San Xoán de Pena (Nadela)
Categorías DioceseEtiquetas Pastoral da SaúdeDeixa un comentario
Fai memoria de Xesucristo
12/02/2018 por A Nosa Voz
“Fai memoria de Xesucristo, resucitado de entre os mortos” (2 Tm 2,8). Todos levamos na mochila da vida recordos agarimosos de algunhas persoas, acontecementos ou lugares. Quizáis o encontro cunha persoa ou unha grata experiencia nos empurrou a cambiar o punto de vista, o enfoque mesmo da nosa vida.
Iso precisamente lles pasa a moitos peregrinos que se acercan a un santuario. Xa sexa ao Cebreiro, aos Miragres de Saavedra, a Nosa Señora do Corpiño, a Santiago de Compostela, a Fátima (Portugal) ou a Lourdes (Francia). Moitos deses peregrinos, ao recordar estas experiencias, poden facer memoria do paso de Xesucristo pola súa vida. Non se trata de momentos de éxtasis, nin fenómenos paranormais, nin moito menos de “cicloxéneses espirituais”. Máis ben é un susurro, un empuxón á confianza, algo moi leve que os remova por dentro, que lles toque as fibras máis internas.
A sociedade actual fai que as persoas sexan desconfiadas, que non queiran que os demais coñezan as súas debilidades. Desconfían do veciño, do médico, do político, do cura, do mesmo Deus… E pensan que só buscan o seu egoísta interese e os queren enganar. Porén cando se senten febles, cando os brotes da enfermidade deixan pegada no seu corpo, cando necesitan que os familiares e amigos lles boten unha man nas tarefas nas que antes eran autónomos, cando experimentan que ter poucos anos non significa estar san, en definitiva, cando a enfermidade e o sufrimento chegan á súa vida, é cando se decatan de que son finitos. Todos quereriamos ser infinitos, valernos por nós mesmos moitos anos, pero a vida dinos o contrario. Nese momento caemos nunha fonda depresión, que só se poderá xestionar e da que só se poderá saír se se encontran persoas axeitadas que nos mostren o  cariño necesario.
Son moitos os que nun santuario encontraron a gracia da confianza, da aceptación da súa propia enfermidade, da non rebelión contra o sufrimento. Persoas que nalgún santuario encontraron a gracia de aceptar a enfermidade e saír da etapa de depresión que se dá despois de diagnosticarlles unha enfermidade. Peregrinos que a partir dese momento se encontraron acompañados no sufrimento e sostidos na vida por Deus, que se fixo home en Xesucristo e nos deu a súa Nai, a Virxe María, para que nos console. Bendita enfermidade se lles fai reorientar o punto de vista na vida; se lles fai tomar conciencia da súa finitude, de que o sufrimento foma parte da  vida, de que sentir compaixón e axudar ao irmán que sofre é o camiño que nos leva a felicidade nesta vida. E o que é máis importante, a felicidade eterna. O ceo vai ser un gran santuario onde nos encontremos os peregrinos da vida, os que intentamos pasar facendo o ben, como o fixo o noso Mestre e Señor, Xesucristo.
Por todo isto, dende a Hospitalidade de Lourdes da Diocese de Lugo, seguiremos peregrinando ó Santuario de Lourdes. A próxima peregrinación será dende o 25 ata o 29 de xuño. Peregrinamos, en primeiro lugar, para agradecerlle á Nosa Señora, a Virxe María os regalos que cada día da nosa vida nos concede é, en segundo lugar, para facer posible que outras persoas experimenten a gracia de estar nun dos grandes santuarios da Igrexa Católica.  E aos que non podedes peregrinar, témosvos moi presentes sempre na oración, para que a Nosa Señora de Lourdes vos manteña fieis ao Señor e vos acompañe coa súa protección.
Consiliario da Hospitalidade de Lourdes na Diocese de Lugo.
Categorías OpiniónEtiquetas Pastoral da SaúdeDeixa un comentario
22/05/2017 por A Nosa Voz
Este domingo a Igrexa Católica en España, coincidindo co sexto domingo de Pascua, celebrou a festa coñecida como a Pascua do enfermo. Desde as súas orixes e seguindo ao seu Mestre, o cristianismo mostrou gran preocupación polos pobres, os “perdidos” e os enfermos: “O Fillo do home veu a buscar e salvar o que estaba perdido” (Lc 19, 10). E no máis antigo dos evanxeos Xesús afirma, con claridade, que “non necesitan médico os sans, senón os enfermos”. Por iso o Fillo de Deus regalounos dous sacramentos chamados tamén de “curación”: A Penitencia e a Unción de enfermos. Eles son manifestacións e mediacións do seu amor, consecuencia lóxica dunha vida entregada aos máis necesitados. Así o entendeu sempre a Igrexa desde a conciencia de que Deus é solidario co sufrimento humano e que veu para curar, liberar do mal e salvar a quen queiran acollerse ao seu amor misericordioso.
Este ano, celébrase esta xornada baixo o lema Pastoral da saúde e ecología integral. Acollendo a chamada do Papa Francisco na súa encíclica Laudato Si’, preténdese concienciar a todos da necesidade dun estilo de vida sanante, invitando a coidar da nai terra, a previr as catástrofes, as enfermidades e a evitar agresións ao medio ambiente. A ausencia dunha ética ecolóxica e a despreocupación polos riscos medioambientais, provoca consecuencias moi graves para a saúde, especialmente para os máis pobres.
Non debemos esquecer o gran dano ecolóxico que causaron á natureza casos como o do petroleiro “Prestige”, as minas de Alnazcóllar, Seseña, os incendios, a destrución da fauna nos nosos ríos, e todo iso, con bastante frecuencia, ante a indiferenza dalgúns cidadáns e de moitos de quen nos gobernan. Os contaminantes químicos e acústicos, as enfermidades provocadas por exposicións nos lugares de traballo (80.000 persoas enferman cada ano por estas causas), a xordeira, as enfermidades neuropsiquiátricas, o aumento de suicidios nos mozos, o alcoholismo e a droga fomentados subliminalmente, son realidades que non poden deixarnos indiferentes.
Por que, por exemplo, non se promove a cultura do silencio fronte á do bulicio? Fai uns días asistín a unha festa co fin de achegar aos escolares á lingua e á cultura da nosa terra. O acto “cultural” quedou reducido a unha gran manifestación ruidosa á beira da Catedral. Con frecuencia pregúntome e pregúntanme moitos cidadáns por que na Praza de Santa María, á beira da Catedral, espazo sagrado para o silencio, para a reflexión, para as celebracións relixiosas e a adoración ao Santísimo, organízanse eventos que co seu estrondo enchen de insoportables vibracións a paz nosa de cada día. Se as pedras da nosa Catedral falasen queixaríanse insistentemente de tanta insalubridade física e psíquica, froitos da insensatez e a insensibilidade cidadá. Por que aínda malia telo denunciado tantas veces moitos dos nosos ríos nos que se vía auga sempre cristalina, onde saltaban as troitas e cantaban as ras, hoxe cheiran mal e baixan con augas turbulentas?
A cultura do descarte e da indiferenza fan que en moitas ocasións as decisións empresariais, o consumismo e a ausencia de leis políticas eficaces, non teñan en conta a saúde das áreas poboacionais rurais e pobres. A degradación ambiental ten moito que ver coa degradación ética e social. Que necesaria e urxente é unha ética do coidado esencial!
Categorías OpiniónEtiquetas Pastoral da SaúdeDeixa un comentario
XXIX Xornadas de Pastoral da Saúde
11/04/2017 por A Nosa Voz
O Secretariado Interdiocesano de Pastoral da Saúde de Galicia convoca as XXIX Xornadas de Pastoral da Saúde en Ourense. Antes do 16 de abril deben inscribirse as persoas interesadas en participar. As xornadas diríxense especialmente ás familias dos enfermos, profesionais da saúde, voluntariado e grupos parroquiais, comunidades relixiosas, sacerdotes, seminaristas.
Aloxamento: Casa Diocesana de Exercicios “Santa María Nai”. R/ Estrada do Seminario s/n Seminario Maior do Divino Mestre. Estrada do Seminario, 20
SÁBADO 6 DE MAIO:
10 h Acollida e entrega de documentación.
10,30 h Presentación das xornadas: Saúdo do Delegado de Pastoral da Saúde e acollida por Mons. Leonardo Lemos Montanet, Bispo de Ourense.
11 h “Saúde e ecoloxía integral á luz de Laudato si”. Mons. Jesús Fernández González. Bispo Auxiliar de Santiago de Compostela e responsable do departamento de Pastoral da Saúde da CEE.
12,30 h Panel de experiencias e testemuños:
– “Humanizando a asistencia. Espazos de silencio”, por Elisa Ramírez, traballadora social e D. Gabriel Muriaste, profesor.
– “Por que son oncóloga e creo en Deus”, pola Dra. Eva Pérez, oncóloga e psicóloga clínica do CHUO
– “Psiquiatría e fe”, polo Dr. José Antonio Campos, psiquiatra do CHUO.
16,30 h “Unha Igrexa só é Samaritana se reflicte a Xesús”. D. Jesús Martínez Carracedo. Director do Departamento de Pastoral da saúde da CEE
18 h Visita á Catedral de San Martín guiada por D. Miguel Ángel González García. Delegado Episcopal de Patrimonio e Cóengo Arquiveiro.
20 h Santa Misa na Catedral
22,30 h Velada festiva:
– Teatro cómico: O médico a paus; A venda da mula e Cea para un
– Música por Marcos, recanteiro de Luar (TVG)
DOMINGO 7 DE MAIO
9 h Oración da mañá.
10,30 h “Claves para unha ética da responsabilidade ecolóxica na Laudato si” Dr. Arturo Fuentes Varela. PROSAC.
12,30 h Conclusións e clausura.
13 h Eucaristía: Capela Seminario.
Categorías IgrexaEtiquetas Pastoral da SaúdeDeixa un comentario
1 2 3 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: es gl gl gl ca gl en gl pt gl gl es gl gl gl gl gl gl gl gl pt es es es it nl gl gl es gl gl gl it nl gl gl es gl gl gl gl it nl gl gl es gl gl gl gl gl gl it nl gl gl es gl gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
cáritas Lugo – A Nosa Voz
Vida e actualidade da Diocese de Lugo
Presentación dunha nova credencial para peregrinos polo Camiño Primitivo
O día 19 ás 12h presentouse a credencial do Camiño Primitivo desde Lugo, cidade do Sacramento, a Santiago, cidade do Apóstolo.
A iniciativa propón aos peregrinos iniciar o Camiño Primitivo de Santiago na cidade de Lugo, xa que é a primeira na que se cumpren os 100 quilómetros a pé requiridos para obter a compostela.
Tamén se incide na personalidade e importancia de que Lugo sexa a cidade do Sacramento, coa Exposición Permanente da Sagrada Forma como centro da vida espiritual da cidade.
Ademais, a recadación íntegra da venda de credenciais será destinada a Cáritas de Lugo.
Asistentes ao acto de presentación da nova credencial:
Mario Vázquez, Deán da Catedral e Vigairo Xeral da Diocese.
Francisco Moreiras, Dtor. do Secretariado de Camiños de Santiago da Diocese.
Juan M. Pardo Valdés (Chencho Pardo), artista e autor da credencial.
Miguel Ángel Cabana, delegado de La Voz de Galicia en Lugo.
Luis Latorre Real, Pte. da Asociación de Empresarios Lugo Monumental.
Categorías Camiño de SantiagoEtiquetas cáritas Lugo, peregrinosDeixa un comentario
Cáritas Lugo recoñece o apoio de empresarios e deportistas
09/01/2015 por A Nosa Voz
O luns, 12 de xaneiro, ás 12 h na sé de Cáritas en Avda. Américas 93-97, o director de Cáritas diocesana de Lugo, Ginés Plaza, fará entrega da figura conmemorativa dos 50 anos de Cáritas a representantes das asociacións de empresarios e de clubs deportivos. Con motivo do seu 50 aniversario, Cáritas diocesana de Lugo quere agradecerlles, como fixo con outros colectivos, a súa colaboración, axuda e solidariedade coas persoas máis desfavorecidas da nosa sociedade.
Categorías CáritasEtiquetas cáritas LugoDeixa un comentario
Recoñecemento de Cáritas ao labor dos medios de comunicación
06/11/201407/11/2014 por A Nosa Voz
O 6 de novembro, ás 12 h na sé de Cáritas diocesana de Lugo (Avda. Américas 93-97), o director da institución, Ginés Plaza, fixo entrega da figura conmemorativa dos 50 anos de Cáritas a representantes de medios de comunicación de Lugo cidade. El Progreso, Radio Galega e TVG Lugo, SER, Cope Lugo, Radio Nacional y TVE, Onda Cero Lugo, La Voz de Galicia e a Delegación de Medios del Obispado de Lugo
Con motivo do seu 50 aniversario, Cáritas diocesana de Lugo quere agradecer a encomiable colaboración no labor de axuda e solidariedade coas persoas máis desfavorecidas da nosa sociedade. O desexo de Cáritas sería recoñecer persoalmente a cada un dos traballadores dos medios. Ante a imposibilidade de facelo así, organízase un sinxelo acto que reúne a uns poucos pero é desexo de Cáritas que todos se consideren incluídos.
Categorías Cáritas, DioceseEtiquetas cáritas LugoDeixa un comentario
Comunicado da Rede Galega contra a Trata
19/09/2014 por A Nosa Voz
A REDE, con motivo da organización en Lugo o 19 de setembro da III Xornada contra a Trata, quere manifestar a necesidade de traballar nos seguintes puntos:
1. Os avances lexislativos e medidas políticas realizadas entre 2008 e 20131 son claramente insuficientes. Séguense a incumplir compromisos adquiridos por parte do Estado Español na trasposición da Directiva Europea 2011/36/UE relativa á Prevención e Loita contra a Trata de seres Humanos e a Protección das Víctimas de forma completa. Por elo, é necesario a aprobación dunha lei integral contra a trata.
2. Ausencia de perspectiva de xénero e de dereitos humanos: non se toman medidas para evitar a re-victimización das vítimas intervindo dende un enfoque de política migratoria e de seguridade do Estado. Non existe, por tanto, unha abordaxe integral contra a trata nin o recoñecemento específico dun estatuto formal de vítima de trata (acceso a dereitos sociais, sanitarios, laborais, de protección integral, de acceso a xustiza e reparación do dano…) nin tampouco de protección integral e adecuada (siempre dependen da interposición dunha denuncia e da colaboración na investigación policial).
Categorías LugoEtiquetas cáritas LugoDeixa un comentario
Sensibilización contra a trata de persoas nos escaparates do centro de Lugo
03/09/2014 por A Nosa Voz
O 2 de setembro, Cáritas Diocesana de Lugo, Aliad-Ultreia e a asociación Enriqueta Otero realizaron un acto público de sensibilización contra a trata de persoas. Dúas tendas de Lugo, nas rúas Raíña e San Pedro, cederon os seus escaparates para que unha actriz representase ás vítimas de explotación sexual: a súa angustia, impotencia, desolación; mostrando unha última mensaxe: “En Lugo, hai trata de persoas”.
A reacción do público congregado ante a posta en escena que levou a cabo a actriz de Palimoco Teatro, Ángela Beltrán Álvarez, foi filmada para ser mostrada dentro dos actos da III Xornada contra a trata, que terá lugar en Lugo o próximo 19 de setembro na Facultade de Humanidades.
Categorías LugoEtiquetas cáritas LugoDeixa un comentario
1 2 … 6 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl es gl gl gl it nl gl gl es gl gl gl gl gl gl gl gl it nl gl gl es gl gl gl gl gl it nl gl gl es gl gl gl es gl gl gl it nl gl gl es gl gl gl gl it nl gl gl es gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
misión en Lugo – A Nosa Voz
Vida e actualidade da Diocese de Lugo
O venres 25, ás 17:30 h. na parroquia San Francisco Xavier de Lugo terá lugar o Festival de Infancia Misioneira, organizado pola Delegación de Misións para todos os nenos de catequeses de parroquias e colexios que o desexen. Contarase a historia do nacemento de Xesús con maxia, porque o lema deste ano é “Con Xesús, a Belén que boa noticia!”. En concreto, o que se vai contar é a Historia de Baltasar. A entrada é gratuíta.
Categorías DioceseEtiquetas misión en LugoDeixa un comentario
Tres notas do traballo dunha Delegación de Misións: apertura, respecto e compromiso
Hoxe atopámonos ante unha nova etapa misioneira que pide unha nova conciencia e comprensión dos aspectos teolóxicos e pastorais da misión. A Igrexa enfróntase a novos interrogantes: que significa evanxelizar nun mundo traspasado pola inxustiza e a desigualdade cada vez máis grande entre ricos e pobres; como evanxelizar a nova cultura que está nacendo; como afrontar o diálogo interrelixioso, sobre todo cando crece a persecución contra os cristiáns por parte de certos grupos fundamentalistas; que significa “saír ás periferias“ para unha Igrexa envellecida e con pouca vida como é a europea; como facer crible unha mensaxe de amor e misericordia cando moitos dos seus membros principais aínda hoxe continúan vivindo como auténticos príncipes…
Todos estes interrogantes hai que respondelos a partir dunha serie de constantes que deben estar presentes en todo momento:
A primeira constante é o que da misión. En primeiro lugar, temos de aclarar o concepto “territorio de misión“. Hoxe utilízase este concepto para designar a aquelas circunscripcións eclesiásticas que están baixo o amparo da Congregación para a Evanxelización dos Pobos, ao ser comunidades eclesiais que non poden subsistir por si mesmas, debido á falta de recursos humanos e económicos. Actualmente están catalogados 1.113 territorios de misión por África e Asia, as illas de Oceanía e América. A misión sempre é ad gentes. Xa que logo, unha Igrexa misioneira é aquela que entra en contacto cos chamados territorios de misión, para anunciar o Evanxeo a quen aínda non oíu falar del, non unha Igrexa que, por comodidade ou medo, queda no seu propio territorio e só pensa nos seus problemas.
A segunda constante é o como da misión. En 1622, o Papa Gregorio XV funda a Congregación Propaganda Fide coa intención de poñer toda a actividade misioneira baixo o seu control e desligala da actividade colonial. E no ano 1659, a Congregación dirixe unha Instrución que se converteu nunha especie de Carta Magna das misións, posto que mostra como ha de levase a cabo e que calidades han de adornar ao mensaxeiro. A grandes liñas, a Instrución recolle o antigo concepto das “sementes do Verbo presentes en todo home“ para mostrar que a misión non se pode realizar dun xeito colonialista, impoñendo os criterios e modos de pensar e de actuar, senón respectando, acollendo e valorando positivamente o bo que hai noutras culturas e relixións, posto que nelas atopamos o abono axeitado para a semente do Evanxeo.
A terceira constante é o quen da misión. O Vaticano II considera a misión como algo propio de todo o Pobo de Deus, posto que forma parte da natureza da Igrexa e ten a súa orixe na Trinidade: na misión do Fillo e do Espírito Santo, segundo o propósito do Pai (cf. Ad Gentes 2). Por iso, Evangelii Gaudium 119-121 fala da Igrexa como un pobo de discípulos misioneiros.
Categorías OpiniónEtiquetas misión en LugoDeixa un comentario
Festival de Infancia Misioneira 2018
18/01/2018 por A Nosa Voz
O Festival de Infancia Misioneira será o 19 de xaneiro ás 17h no salón da Parroquia do Bo Pastor. Comézase cun encontro co xogador congoleño do Breogán Hervé Kavasele. Compartirá cos asistentes a súa experiencia e faráselle entrega de material escolar para os nenos do seu país. Neste xesto misioneiro e solidario poden participar todos os nenos asistentes levando algo.
A continuación, a compañía de maxia de Juan e Ana Tamariz presentarán un espectáculo chamado “Maxia e alegría”. Con esta actuación preténdese infundir a alegría no corazón dos nenos, actitude necesaria para que poidan abrirse á misión.
A Xornada da Infancia Misioneira (mundial e pontificia) celébrase o día 28 de xaneiro (IV domingo do Tempo Ordinario).
Categorías DioceseEtiquetas misión en LugoDeixa un comentario
Mesa redonda sobre a caridade organizada pola Delegación de Misións
02/10/2017 por A Nosa Voz
O martes 3 de outubro ás 20h no salón de actos da Deputación Provincial hai unha mesa redonda titulada A caridade, alma da misión. Moderados polo Vicario de Pastoral, Luis Manuel Rodríguez, intervirán:
Laura Campoy Vázquez, Presidenta de Mans Unidas de Lugo
Mónica Yáñez Devesa, Secretaria xeral de Cáritas Lugo
Jesús Manuel Santiago Vázquez, Delegado de Misións de Lugo
É un acto organizado por Obras Misionais Pontificias e a Delegación de Misións de Lugo.
Categorías DioceseEtiquetas misión en LugoDeixa un comentario
Gran misión na Praza Maior de Lugo
28/04/2017 por A Nosa Voz
Durante cinco domingos de Pascua ás 12h levaránse a cabo misións na praza Maior de Lugo. O contido destes encontros é o das catequeses para a iniciación cristiá que realiza o Camiño Neocatecumenal. Levándoas á rúa, ofrécense a tanta xente que non vai polos templos e á quen Xesucristo quere saír ao seu encontro.
En cada convocatoria, despois de interpretar cánticos, e que algunha persoa conte a súa experiencia de fe, un catequista predica unha das catequeses.
Categorías DioceseEtiquetas misión en LugoDeixa un comentario
1 2 … 6 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto:


langs: gl gl gl gl ca gl en gl pt gl gl gl gl gl gl gl gl es gl it nl gl gl gl gl gl gl gl gl gl es gl it nl gl gl gl gl gl gl gl gl gl it nl gl gl gl gl gl gl gl gl gl gl gl it nl gl gl gl gl gl gl gl gl es it nl gl gl gl gl gl gl gl gl gl nb gl gl gl gl gl gl gl es gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl gl gl gl it gl gl gl gl it gl gl gl ca gl gl gl es gl gl en en es

text:
Vida e actualidade da Diocese de Lugo
A actualidade do fenómeno migratorio demanda, nestes tempos, unha profunda reflexión cristiá. Hai un amplo debate na opinión pública sobre a traxedia dos refuxiados e os migrantes forzosos. Vivimos unha gran encrucillada histórica onde os fluxos migratorios e a urxencia humanitaria suscitan serios interrogantes ao noso modus vivendi, á nosa forma de entender as relacións internacionais e de ofrecer unha resposta coherente de tantas familias que chaman desesperadamente ás nosas portas. Escoitaba onte, nun medio de comunicación, a pregunta: que fai e di a Igrexa ante a realidade migratoria? Consciente de que sempre se pode facer moito máis e da súa chamada á santidade e á perfección, a Igrexa non cala ante este gran problema. Tampouco está quieta. Miles de centros de acollida, en parroquias e institucións, caladamente pero con gran eficacia, practican a hospitalidade desde unha opción de fe como unha das actitudes esenciais da misión de Xesús. Misión que adquire un acento especial a través do ministerio da reconciliación, da celebración da Eucaristía, no convocar á mesa, no banquete e na práctica das obras de misericordia.
A Igrexa católica, malia os seus erros históricos, foi mestra de hospitalidade pola súa gran herdanza xudía e por mandato directo do seu Mestre (“fun forasteiro e acolléstesme”: Mt 25, 35). A experiencia bíblica recoñécese en experiencias migratorias, de exilio, de éxodo, de acollida e hospitalidade, que pertencen ás experiencias fundantes do pobo elixido: “o meu pai foi un arameo errante” (Dt 26,5). O mesmo Xesús, no Novo Testamento, preséntase como un migrante, e a súa doutrina acentúa a acollida, a fraternidade, o universalismo e a misión apostólica máis aló das fronteiras.
De feito, nas últimas décadas, na reflexión teolóxica, comezou a tematizarse unha “teoloxía das migracións” e o propio Maxisterio da Igrexa, especialmente a partir do século XIX trata o tema explícita e abundantemente. Desde León XIII ata o papa Francisco, fillo dunha familia de migrantes, o Maxisterio presentou unha gran riqueza temática e orientacións concretas que invitan á hospitalidade. Na actualidade, os teólogos sosteñen que a migración é fundamental para entender a condición humana, a práctica relixiosa e a identidade cristiá. Os interrogantes que se nos suscitan desde a razón son moitos. E aquí algúns, que suxiro para continuar a reflexión: Ata cando se poderá manter un sistema económico baseado soamente no crecemento e na especulación que facilita os fluxos financeiros pero pon trabas á circulación de persoas? Ten futuro un mundo que esquilma os recursos naturais dos máis pobres, que xera  miseria e que en consecuencia produce tráxicas secuelas no planeta terra? É posible que os países ricos do norte poidan seguir explotando aos máis pobres, reforzando sistemas autoritarios no sur e alimentando os conflitos bélicos coa venda de armas para manter o seu propio estatus? Estas cuestións requiren unha mirada profunda á luz da fe fronte a formulacións simplistas. Son un verdadeiro “signo dos tempos” e sen dúbida, a cara máis humana da globalización. Estes son os grandes desafíos: coidar e protexer a casa común, tomar conciencia de que pertencemos a unha soa familia humana e procurar unha aproximación integral, máis aló de remendos, para combater a pobreza, para devolver a dignidade aos descartados e para unha fonda conversión ecolóxica.
Categorías OpiniónEtiquetas migraciónsDeixa un comentario
Xesucristo encárnase na historia nun contexto de inxustiza, de cegueira e de conflito. Así, podía afirmar que o Deus cristián, encarnándose, dándose gratuitamente, redime e practica a xustiza, baléirase de si mesmo e convértese nun de tantos, especialmente nun migrante, pasando por condicións de pobreza, de sufrimento, de persecución e de vulnerabilidade desde unha opción sacrificial e de solidariedade divina.
A fermosa pasaxe bíblica de Mateo 25 preséntanos a Xesús con esta extraordinaria parábola: ”Cando te vimos forasteiro e te acollemos?… Asegúrovos que canto fixestes cun destes irmáns meus máis pequenos fixéstelo comigo” (Mt 25, 38-40). Deste xeito, o Fillo de Deus, Xesús de Nazaret, faise un refuxiado, convértese nun migrante e iso implica que no contacto cos migrantes e refuxiados coñécese mellor, máis de perto, a presenza viva e real do mesmo Deus. En cada un destes máis pequenos é o mesmo Cristo o que está presente. A hospitalidade de Xesús, como nos nosos días, apóiase en sólidos alicerces: acoller no fogar e invitar á mesa; crear espazos de encontro para axudar a sanar, compartir, reconciliar, discernir, celebrar e ser testemuñas de esperanza. As comidas e celebracións son un elemento central na experiencia de Xesús como migrante e peregrino. En moitas ocasións, senta á mesa con pecadores e marxinados por razóns económicas, de saúde, raciais, relixiosas e ata morais. Deste xeito reconfigura as barreiras da puridade aínda a costa do rexeitamento e do escándalo. Algúns teólogos chegan a afirmar que Xesús foi crucificado pola forma en que comía.
En calquera caso, a familia migrante é unha institución privilexiada para a hospitalidade. O papa Francisco así o afirma na recente exhortación apostólica Amoris Laetitia (46): “As migracións representan outro signo dos tempos que hai que afrontar e comprender con toda a carga de consecuencias sobre a vida familiar. A mobilidade humana, que corresponde ao movemento histórico natural dos pobos, pode revelarse unha auténtica riqueza, tanto para a familia que emigra como para o país que a acolle (AL 46).
Por todo iso necesitamos recompoñer as nosas ideas, senón ideoloxías perversas, e aprender a mirar de novo, contemplando a vida exemplar de Cristo, o Mestre, e enfocando, con misericordia e sentido común, a perspectiva especial coa que necesitan ser miradas moitas familias. Refírome en especial ás mulleres e nenos que viven experiencias migratorias dramáticas e devastadoras, sobre todo, cando teñen lugar fóra da legalidade e sostéñenas circuítos internacionais de trata de persoas.
J. Mario Vázquez Carballo
Categorías OpiniónEtiquetas migraciónsDeixa un comentario
Xornada Mundial de Oración contra a trata
06/02/2018 por A Nosa Voz
O 8 de febreiro, memoria de Santa Xosefina Bakhita, relixiosa sudanesa que padeceu a escravitude, é a Xornada Mundial de Oración e Reflexión contra a trata.
Para este ano 2018, o Papa convoca en torno ás migracións: “Emigrar sen trata”, “Si á liberdade, non á escravitude”.
Resáltase a traxedia humana da trata de persoas itinerantes: os migrantes, os refuxiados e os evacuados. O seu estado vulnerable fainos ser unha presa fácil para o tráfico sexual e laboral.
A Xornada invítanos a que deamos a toda esta realidade unha significativa centralidade nas nosas vidas e nos nosos corazóns, abríndonos á acollida, á esperanza e ao encontro.
Categorías IgrexaEtiquetas migraciónsDeixa un comentario
Xornada Mundial do Migrante e do Refuxiado
12/01/2018 por A Nosa Voz
Na mensaxe do Santo Padre Francisco para a Xornada Mundial do Migrante e do Refuxiado deste domingo 14 de xaneiro articula a necesaria resposta a esta cuestión en torno a catro verbos: acoller, protexer, promover e integrar.
Acoller significa, ante todo, ampliar as posibilidades para que os emigrantes e refuxiados poidan entrar de modo seguro e legal nos países de destino.
Protexer xa na patria natal, dando informacións veraces e certas antes de deixar o país, e evitar as prácticas de reclutamento ilegal. No país de inmigración: asistencia consular, dereito a ter sempre consigo os documentos persoais de identidade, acceso equitativo á xustiza, posibilidade de abrir contas bancarias e garantía do básico para a subsistencia vital. Para quen deciden regresar á súa patria, facilitar a reinserción laboral e social.
Promover. Que todos os emigrantes e refuxiados, así como as comunidades que os acollen, poidan realizarse como persoas en todas as dimensións (relixiosa…) que compoñen a humanidade querida polo Creador.
Integrar. Para formar sociedades e culturas, facendo que reflictan cada vez máis os multiformes dons de Deus aos homes. Este proceso pode acelerarse mediante o ofrecemento da cidadanía, desligada dos requisitos económicos e lingüísticos, e de vías de regularización extraordinaria, aos emigrantes que poidan demostrar unha longa permanencia no país.
[Ver texto completo]  [Outros materiais]
Categorías IgrexaEtiquetas migraciónsDeixa un comentario
1 de xaneiro, Xornada mundial da paz
29/12/2017 por A Nosa Voz
A 51ª Xornada Mundial da Paz celébrase o 1 de xaneiro co lema: Migrantes e refuxiados: homes e mulleres que buscan a paz
O Papa Francisco quere lembrar aos máis de 250 millóns de migrantes no mundo, dos que 22 millóns e medio son refuxiados. Para atopar un lugar onde vivir en paz, moitos deles están dispostos a arriscar as súas vidas a través dunha viaxe que, na maioría dos casos, é longa e perigosa; están dispostos a soportar o cansazo e o sufrimento, a afrontar os arames e os muros que se alzan para afastalos do seu destino.
O Papa pide que con espírito de misericordia, abracemos a todos os que foxen da guerra e da fame.
[Ver mensaje del Papa]
Categorías IgrexaEtiquetas migracións, pazDeixa un comentario
1 2 3 Seguinte →
Asemblea da Unión Eucarística Reparadora de Galicia 22/05/2019
Pascua do enfermo 21/05/2019
V Certame literario de poesía eucarística e microrrelato 16/05/2019
Festa de San Pascual Bailón 16/05/2019
Concurso de fotografía sobre a Eucaristía e o patrimonio relixioso 15/05/2019
Carta dos bispos de Galicia animando aos pais a solicitar Ensinanza Relixiosa na escola 14/05/2019
Retiro en silencio: Como vivían os primeiros cristiáns a teor dos Feitos dos Apóstolos? 14/05/2019
Que dereitos e obrigacións teñen os curas? 13/05/2019
Peregrinación de limegos á Catedral de Lugo 09/05/2019
Suscríbete e recibirás no teu correo electrónico as novidades da Diocese
Más información sobre las cookies
Aviso Legal – Contacto
Tweets por el @anosavoz.
Adoración Nocturna Ano da Fe apostolado segrar camino de santiago Catedral catequese celebración Centro de Orientación Familiar concerto concurso Corpiño Corpus cáritas Lugo Deus Encontro Eucarístico Lucense Ensinanza relixosa na escola exercicios espirituais familia fe formación Hospitalidade de Lourdes laicos lugo Mans Unidas migracións misioneiros misión en Lugo misións música Nadal Ofrenda do Antigo Reino de Galicia oración Pastoral da Saúde paz peregrinación publicación Sacerdotes San froilán Semana Santa Seminario Vida Consagrada vocacións Xesucristo Xornadas Abertas de Teoloxía xuventude
© 2019 • GeneratePress
A %d blogueros les gusta esto: